钦定古今图书集成/明伦汇编/闺媛典/第287卷 > 皇清二十 > 陈季玉妻黄氏
## 钦定古今图书集成/明伦汇编/闺媛典/第287卷 > 皇清二十 > 陈季玉妻黄氏

按《上虞县志》：“黄氏，陈季玉妻。幼长外祖谢学庵家，少随母从外祖宦游，年十八归适季玉，敬事舅姑，勉夫力学，宗党皆贤之。阅两岁而季玉骤亡，氏方妊五月，及娩得女，氏矢志不渝，事舅姑益谨。翁韦如以后嗣不蕃，晚年纳妾生子，家计日蹙，忧无以赡，氏曰：‘吾奁资颇可自给，以分得田产与叔可也’。氏不忘谢氏德” ，择谢裔为赘婿，延师偕其侄尹训课卒业。不意“岚山寇发，翁以横祸破家，氏悉出所有，以救其翁，而室遂罄悬矣。因就养于婿铸” ，以终其身。婿亦事之如母，为之置产存祀焉。